Nicușor Dan i-a dat replica Gabrielei Firea care a precizat despre actualul primar general al Capitalei că are “un ritm de melc în administrație. Despre acest lucru, Nicușor Dan a spus vineri, într-o intervenție epntru B1 TV că nu există un indicator la care actuala administrație să stea mai prost decât administrația Firea:
“Nu știu dacă este un indicator la care administrația noastră să stea mai prost decât administrația Firea. Am luat de cinci ori mai multe fonduri europene, a băgat Primăria în faliment, noi am scos-o, nu a fost în stare să ia tramvaiele, noi le-am luat, nu a fost în stare să termine Glina, noi am terminat, nu a fost în stare să ia troilebuzele, noi le-am luat. Așa în metafore, în sintagme poetice putem să vorbim, dar în indicatori nu există.
Tramvaie – a avut patru ani și jumătate să le ia. Nu le-a luat. În urma achiziției publice a atribuit cui nu trebuia tramvaiele, noi le-am luat pentru că le-am atribuit cui trebuia și le-am luat cu trei ani mai târziu decât dacă ea nu ar fi greșit.
Același lucru pe autobuze electrice – a avut banii europeni să le ia, a eșuat achiziția de două ori, noi am făcut achiziția, noi le-am luat.
A avut bani să termine Glina, nu a terminat-o. Noi am avut aceeași bani, am terminat Glina și am fost nominalizați la un mare premiu internațional.
Noi am fost împreună într-o campanie în 2016. Domnia sa a câștigat în momentul ăla și toți au spus că fondurile europene pe care România le-a negociat cu Comisia Europeană erau bani pentru termie, bani pentru tramvaie, bani pentru autobuze electrice. A avut patru ani și jumătate să facă toate lucrurile astea și nu le-a făcut. Noi le-am făcut, asta este tot!”.